***A közgyűlési határozatok végrehajtási határidejének hosszabbítását javaslom:***

**384/2022 (IX. 29) közgyűlési határozat**

Eger MJV Önkormányzat Közgyűlése elrendeli, hogy az Arnaut Pasa Fürdője Gyógyászati Kft-nek, a 2022.12.31-i határidővel, az Eger Termál Fürdőüzemeltető Kft-be, jogutódlással történő olvadjon be, egyben felkéri az Arnaut Pasa Fürdője Gyógyászati Kft ügyvezetőjét, hogy dolgozzon ki javaslatot a társaság folyamatos veszteséget generáló szerződések jogviszonyának módosítására vagy annak megszüntetésére, javaslatait a soron következő közgyűlésre történő tárgyalás és a szükséges döntés érdekében a testület tagjainak küldje meg.

Felelős: Mirkóczki Ádám polgármester

Molnár László ügyvezető

Határidő: 2022. október 15.

A Törökfürdő-Reumakórház ingatlan-tulajdonjogi viszonyainak rendezése továbbra is a szerződéselőkészítés fázisában van. A határidő további hosszabbítása szükséges**.**

**Határidő:** 2024. december 31.

**571/2022 (XI.24) Közgyűlési Határozat**

Eger Megyei Jogú Város Önkormányzata Közgyűlése elfogadja a 211/2022 (V. 26) közgyűlési határozatában elfogadottak módosítását aszerint, hogy az ebrendészeti telep a 0992/23 hrsz-ú önkormányzati tulajdonban lévő ingatlanon kerüljön kialakításra, és a már elfogadott 15.000.000 Ft itt kerüljön felhasználásra.

**Felelős:**

Minczér Gábor alpolgármester

Dr. Bánhidy Péter jegyző

**Határidő:** 2023.12.31.

**Megtett intézkedések:**

* az ebrendészeti telep kialakításához szükséges a bérleti szerződés megkötése megtörtént
* tervdokumentáció készült az ebtelepre vonatkozóan, amelynek költsége jelentős
* főépítészi csoporttal egyeztetés történt az épület konténerekből történő megvalósítására, amely nem támogatott

Hosszabbítás oka: a meglévő tervdokumentáció átdolgozása és ütemezése folyamatban van, amely alapján több kisebb beruházásra szükséges bontani a tervet

**Felelős:** Lovász Imre – Irodavezető, Városüzemeltetési Iroda

**Határidő:** 2025. június 31.

**468/2023. (IX. 28.) közgyűlési határozat**

Eger Megyei Jogú Város Önkormányzata Közgyűlése felkéri a Városüzemeltetési Irodát, hogy az üzemeltető EVAT Zrt együttműködésével, a Kertész utcai parkolóház napelemekkel ellátott acél könnyűszerkezetes fedésének műszaki-kivitelezési lehetőségét tartalmazó tanulmányt, továbbá a megtermelhető villamos áram figyelembevételével egy bevétel-költség alapú gazdasági elemzést készíttessen, és azt megvitatásra terjessze a közgyűlés elé.

**Felelős:** Mirkóczki Ádám Polgármester

Dr. Bánhidy Péter Jegyző megbízásából:

Spisák György Aljegyző, Kabinet Iroda vezetője

Dr. Nagy-Holló Eszter Jogi és Hatósági Iroda vezetője

Városüzemeltetési Iroda

Kacsó János Főépítész

EVAT Zrt.

**Határidő:** 2023. december 31.

A Kertész utcai parkolóház napelemekkel ellátott acél könnyűszerkezetes fedésének műszaki-kivitelezési lehetőségét tartalmazó tanulmány és hozzá kapcsolódó gazdasági elemzés készítése összetett feladat, amely előkészítése időigényes.

**Felelős:** Lovász Imre – Irodavezető, Városüzemeltetési Iroda

**Határidő:** 2025. június 31.

**457/2023. (IX.28.) közgyűlési határozat**

Eger Megyei Jogú Város Önkormányzata Közgyűlése az Egri Városfejlesztési Kft. helyzetének rendezése érdekében az alábbiakról dönt:

I. Eger Megyei Jogú Város Önkormányzata Közgyűlése akképp módosítja a 442/2022.(X.10) illetve a 385/2022.(IX.29.) számú határozatait, hogy az Egri Városfejlesztési Kft. olvadjon be jogutódlással az Egri TISZK NP Kft-be.

II. Eger Megyei Jogú Város Önkormányzata Közgyűlése egyúttal visszavonva a 439/2023. (VII. 18.) kgy. határozatot, az Önkormányzat vagyonáról és a vagyongazdálkodásról szóló 33/2022. (XI. 25.) önk. rendelet 41. § (9) bek. alapján, a beolvadás megtörténtéig, de legfeljebb 6 hónap időtartamra, javasolja az EVAT Zrt. Igazgatóságának, hogy Takács Zoltánt, az Egri TISZK Nonprofit Kft. ügyvezetőjét bízza meg az Egri Városfejlesztési Kft. ügyvezetőjének.

III. Eger Megyei Jogú Város Önkormányzata Közgyűlése felkéri a Polgármestert, hogy készítse elő és terjessze elő a 33/2015 (X.30.) számú rendelet hatályon kívül helyezését.

IV. Eger Megyei Jogú Város Önkormányzata Közgyűlése felkéri a Polgármestert, hogy az általa eszközölt, a projektekre vonatkozó megbízási szerződések felmondására tekintettel haladéktalanul intézkedjen a korábban az EV Kft. által kezelt egyes projektekre vonatkozó iratanyag Önkormányzat általi átvétele iránt. A beolvadás és az iratanyag előkészítése-átadásának költségét, az érintett társaságok részére az Önkormányzat téríti meg.

**Felelős:** Mirkóczki Ádám polgármester

EVAT Zrt. Igazgatósága

**Határidő:** 2023. október 31.

**A** 212/2024. (VI.24.) számú KGY határozat határozott idejű- újabb 6 hónap időtartamra kérte Takács Zoltán ügyvezetői kinevezését az EVAT igazgatóságától. A II.-es pont végrehajtva.  A III-és a IV.-es pont végrehajtása folyamatban van. Határidő hosszabbítás vált szükségessé.

**Határidő:** 2024. december 31.

**114/2024. (IV.04.) közgyűlési határozat**

Eger Megyei Jogú Város Önkormányzata Közgyűlése felkéri a Polgármesteri Hivatal illetékes szakirodáit, hogy készítsenek javaslatot további lehetséges graffiti helyszínek kijelölésére.

**Felelős:** Lovász Imre – Irodavezető, Városüzemeltetési Iroda

Kacsó János – Főépítész

**Határidő:** 2024.04.30.

A graffiti helyszínek kijelölése tárgyában szakirodai egyeztetés történt, a pontos helyszínek kijelölése és a szempontrendszer meghatározása további egyeztetéseket igényel, melynek előkészítése időigényes.

**Határidő: 2024. december 31.**

**2/2024. (I. 25.) közgyűlési határozat**

Eger Megyei Jogú Város Közgyűlése a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Kormányrendelet 31. § (6) bekezdés alapján, figyelemmel államháztartásról szóló 2011. évi CXCV. tv. 70. § (1) bekezdésben, továbbá a köztulajdonban álló gazdasági társaságok takarékosabb működéséről szóló 2009. évi CXXII. tv. 1. §-ban foglaltakra, soron kívüli ellenőrzés elrendelését kezdeményezi az alábbiak szerint:

**Gyermekjóléti és Bölcsődei Igazgatóság: s**zabályszerűségi ellenőrzés a munkaerőgazdálkodás belső szabályozottságának ellenőrzése és a munkaerőgazdálkodás folyamatának vizsgálata tárgyában.

Ellenőrizendő időszak: 2020. január 1. – 2024. január 31.

**Agria Film Kft.: s**zabályszerűségi ellenőrzést a társaság által ellátott feladatokhoz kapcsolódó önkormányzati támogatások jogszerű felhasználása, a Társaság szerződéskötésének gyakorlata (a beszerzések belső szabályozottságának ellenőrzése, a beszerzés folyamatának ellenőrzése), a szolgáltatási, bérleti és egyéb szerződések vizsgálata, továbbá a társaság közérdekű adatigénylésekkel kapcsolatos gyakorlata jogszerűségének megítélése tárgyában.

Ellenőrizendő időszak: 2020. január 1. – 2024. január 31.

**Városgondozás Eger Kft**.: szabályszerűségi ellenőrzés a Társaság szerződéskötésének gyakorlata (a beszerzések belső szabályozottságának ellenőrzése, a beszerzés folyamatának ellenőrzése), a szolgáltatási, bérleti és egyéb szerződések vizsgálata, továbbá a munkaerőgazdálkodás belső szabályozottságának ellenőrzése és a munkaerőgazdálkodás folyamatának vizsgálata, a fentiekhez kapcsolódóan az összeférhetetlenség vizsgálata, továbbá a Városgondozás Eger Kft. korábbi ügyvezetőjének az Egri Hulladékgazdálkodási Kft. taggyűlésén való eljárása jogszerűségének, illetve a gazdasági társaság érdekeinek elsődlegessége alapján történő ellátásának,  megítélése tárgyában.

Ellenőrizendő időszak: 2020. január 1. – 2023. szeptember 30.

**Agria Film Kft.: s**zabályszerűségi ellenőrzést a társaság által ellátott feladatokhoz kapcsolódó önkormányzati támogatások jogszerű felhasználása, a Társaság szerződéskötésének gyakorlata (a beszerzések belső szabályozottságának ellenőrzése, a beszerzés folyamatának ellenőrzése), a szolgáltatási, bérleti és egyéb szerződések vizsgálata, továbbá a társaság közérdekű adatigénylésekkel kapcsolatos gyakorlata jogszerűségének megítélése tárgyában.

Ellenőrizendő időszak: 2020. január 1. – 2024. január 31.

A Közgyűlés felkéri a jegyzőt, hogy a belső ellenőr bevonásával készítsen ellenőrzési programot ezen vizsgálat lefolytatására és lássa el megbízólevéllel a belső ellenőrt, továbbá terjessze elő a 2024. évi belső ellenőrzési ütemterv módosítását a 2024. február 22-i közgyűlés elé.

**Felelős**:         Mirkóczki Ádám polgármester

                        Spisák György aljegyző

                        Nagy Rita belső ellenőr

**Határidő**:      2024. január 31. az ellenőrzések megkezdésére

                        2024. május 31. az ellenőrzések befejezésére

                        2024. június 30. a jelentések közgyűlés elé terjesztésére

A 664/2023. (XI.30.) határozattal a Közgyűlés által elfogadott 2024. évi ellenőrzési ütemtervben nem szerepelt a vizsgálatok elvégzéséhez szükséges tartalék idő, módosítására volt szükség, amit a belső ellenőrzési vezető elkészített, a Közgyűlés 84/2024 (II.22) határozatával elfogadott.

A Heves Vármegyei Kormányhivatal 2024. 06. 03. napján levélben kereste meg az Önkormányzatot, mint fenntartót, hogy 30 napon belül intézkedjen az Egri Szociális Szolgáltató Intézményhez tartozó Idősek Berva-völgyi Otthonában a panaszkezelés kivizsgálásáról, ezt a belső ellenőrzés elvégezte, így a többi ellenőrzést szüneteltetni kellett.

Az ellenőrzések folyamatban vannak, Közgyűlés elé csak a lezárt jelentés terjeszthető. A vizsgálatok lezárása várhatóan 2024. október 31. napjáig megtörténik.

**Felelős**:         Nagy Rita belső ellenőr

**Határidő**:     2024. október 31.

**169/2024. (IV.04.) közgyűlési határozat**

Eger Megyei Jogú Város Önkormányzata Közgyűlése elrendeli, az önkormányzati tulajdonban lévő **Eger, Mindszenty Gedeon u. 12. sz** alatti, egri belterületi 4481/2/A/1, 4481/2/A/3, 4481/2/A/4 hrsz-okon nyilvántartott ingatlan **orvosi rendelővé történő átalakítás lehetőségének műszaki és pénzügyi felmérését** az Egri Közszolgáltatások Városi Intézménye által. A felmérés eredményét követően felkéri a szakirodát az orvosi rendelő kialakításáról szóló előterjesztés Közgyűlés elé terjesztésére.

**Felelős**: Mirkóczki Ádám polgármester

Szabó László igazgató, Egri Közszolgáltatások Városi Intézménye

Dr. Nagy-Holló Eszter Júlia irodavezető Jogi és Hatósági iroda

**Határidő**: 2024. június 30.

Határidő hosszabbítás szükséges. Felmérés készült orvosi rendelő kialakítására vonatkozóan, az előterjesztés októberben vagy novemberben kerülne Közgyűlés elé.

**Határidő:** 2024. október 31.

**193/2024. (VI.27.) közgyűlési határozat**

Eger Megyei Jogú Város Önkormányzata Közgyűlése felkéri a Kepes Intézetet, hogy a teljes támogatási összegről ismételt elszámolást benyújtani szíveskedjen.

**Felelős:** Mirkóczki Ádám polgármester megbízásából

Spisák György, aljegyző, Kabinet Iroda vezetője

**Határidő:** 2024. július 30.

Az elszámolás elkészítése folyamatban van.

**Határidő** 2024. október 31.

***A közgyűlési határozatok visszavonására teszek javaslatot:***

***383/2022 (IX. 29) közgyűlési határozat***

*Eger MJV Önkormányzat Közgyűlése elrendeli, hogy az Önkormányzat törzstőke emelés útján új tagként lépjen be az Eger Termál Kft.-be, továbbá az Eger és Körzete Hulladékkezelő és Szolgáltató Nonprofit Közhasznú Kft.-be akként, hogy a törzstőke emelések ellenében apport jogcímén szolgáltassa az 1/1 tulajdonát képező,*

* *az egri 6427/12 hrsz-ú, természetben Eger, Eger, belterület Petőfi tér 7. cím alatt található, a 6427/12 hrsz-on nyilvántartott, „kivett strandfürdő és pavilonok” megnevezésű ingatlanát, az Eger Termál Kft részére, adja tulajdonába, amennyiben az nem gátolja a TOP + pályázatok megvalósíthatóságát.*
* *az egri 0992/20 hrsz-on nyilvántartott, természetben a Baktai úton található, „kivett dögtér” megnevezésű ingatlanát az Eger és Körzete Hulladékkezelő és Szolgáltató Nonprofit Közhasznú Kft részére, adja annak tulajdonába.*

*A törzstőke emelések cégjegyzékbe történő bejegyzését, majd a törzstőke emelések ellenében apport jogcímén történt fenti ingatlanok jogosultak javára történő ingatlan-nyilvántartási bejegyzést követően elrendeli az alaptőke felemelését az EVAT Zrt.-ben, mely alaptőke emelés ellenében apport jogcímen szolgáltatja az Eger Termál Kft.-ben és az Eger és Körzete Hulladékkezelő és Szolgáltató Nonprofit Kft. társaságokban fentiek alapján megszerzésre kerülő üzletrészeit.*

*Az EVAT Zrt.-beli alaptőke emelés bejegyzését követően az EVAT Zrt. szintén hajtson végre törzstőke emelést az Eger Termál Kft.-ben az Eger és Körzete Hulladékkezelő és Szolgáltató Nonprofit Kft.-ben az alaptőke emelés folytán.*

*Felelős: Mirkóczki Ádám polgármester*

*EVAT Zrt igazgatósága*

*Határidő: 2022. december 31.*

***385/2022 (IX. 29) közgyűlési határozat***

*Eger MJV Önkormányzat Közgyűlése elrendeli, hogy az Egri TISZK Közhasznú Nonprofit Korlátolt Felelősségű Társaság, 2022.12.31-i határidővel, az Egri Városfejlesztési Korlátolt Felelősségű Társaságba jogutódlással olvadjon be, illetve azt megelőzően, az Egri Számítástechnikai és Rehabilitációs Szakképzésért Alapítvány 100EFt névértékű üzletrészét az EVAT Zrt vásárolja meg, lehetőség szerint pénzmozgás nélkül, az IQ Pont Középiskola rendelkezésében lévő TISZK tulajdonú eszközök cseréjével.*

*Felelős: Mirkóczki Ádám polgármester*

*EVAT Zrt igazgatósága*

*Határidő: 2022. december 31.*

***386/2022 (IX. 29) közgyűlési határozat***

*Eger MJV Önkormányzat Közgyűlése elrendeli az Önkormányzat kataszteri nyilvántartás szerinti törzsvagyon és vállalkozói vagyonelemeinek felülvizsgálatát, a törzsvagyoni körbe nem tartozó ingatlanoknak az EVAT Zrt vagyonkezelésébe adását a Mötv. 13. § (1) 9. pontja, a nemzeti vagyonról szóló 2011. CXCVI. tv. 11. § (1) és (13) bekezdése alapján, és ennek megfelelően az Önkormányzat és az EVAT Zrt közötti vagyonkezelési szerződés előkészítését, és a 2022. október 27-i Közgyűlés elé terjesztését.*

*Felelős: Mirkóczki Ádám polgármester*

*Juhász Éva Vagyongazdálkodási Iroda vezető*

*EVAT Zrt. Igazgatósága*

*Határidő: 2022. október 31*

***436/2022 (IX. 29) Közgyűlési Határozat***

*Eger Megyei Jogú Város Önkormányzata Közgyűlése a 140/2022. (IV.28.) közgyűlési határozatát az alábbiak szerint módosítja:*

*Eger Megyei Jogú Város Önkormányzata Közgyűlése a nemzeti vagyonról szóló 2011. évi CXCVI.tv. (Nvtv.) 13. §, az állami vagyonról szóló 2007. évi CVI. törvény 36. § (2) bekezdés c) pontja alapján a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában, a Magyar Nemzeti Vagyonkezelő Zrt. tulajdonosi joggyakorlása és a Heves Megyei Rendőrfőkapitányság vagyonkezelésében lévő, Eger belterület 7831/17 hrsz-ú, kivett beépítetlen terület megnevezésű 655 m2 alapterületű ingatlan 1/1 tulajdoni hányadának ingyenes önkormányzati tulajdonba adását.*

*Az ingatlant az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés 2.) pontjában meghatározott településüzemeltetés feladatainak ellátása érdekében kívánja tulajdonba venni és út kialakítása céljára kívánja felhasználni.*

*Eger Megyei Jogú Város Önkormányzata vállalja a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését.*

*Az igényelt ingatlan nem áll (örökségvédelmi / természetvédelmi / helyi / Natura 2000) védettség alatt.*

*A Képviselő-testület felhatalmazza a polgármestert, hogy az Eger belterület 7831/17 hrsz-ú ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.*

*A Közgyűlés felhatalmazza a polgármestert, hogy az Eger belterület 7831/17 hrsz-ú ingatlan ingyenes önkormányzati tulajdonba adására vonatkozó megállapodást aláírja.*

***Felelős****: Mirkóczki Ádám Polgármester*

*Dr. Bánhidy Péter Jegyző megbízásából:*

*Juhász Éva Vagyongazdálkodási Iroda vezetője*

*Dr. Nagy-Holló Eszter Jogi és Hatósági Iroda vezetője*

***Határidő****: 2023. december 31.*

***88/2023. (II.23.) közgyűlési határozat***

*Eger Megyei Jogú Város Önkormányzata Közgyűlése, a nemzeti vagyonról szóló 2011. évi CXCVI. tv. 11. § (17) bekezdés b) pontja és a és Magyarország helyi önkormányzatairól szóló 2011. évi CLXXXIX. tv. 13. § (1) bekezdés 13. pontja alapján jóváhagyja, hogy Eger Megyei Jogú Város Önkormányzata az Eger Városi Turisztikai Nonprofit Kft.-vel (székhelye: 3300 Eger, Bajcsy-Zs utca 9.; cg.: 10-09-029030; adószáma: 18578317-2-10) az Eger 3769/3 hrsz. alatti Szépasszonyvölgyi Márai Aktív Turisztikai Látogatóközpont, valamint az ahhoz tartozó Eger 7737/8 hrsz. alatti kalandpark működtetése céljából a mellékelt tervezet szerinti tartalommal üzemeltetési szerződést kössön. A Közgyűlés felhatalmazza a Polgármestert az üzemeltetési szerződés aláírására.*

***Felelős:*** *Mirkóczki Ádám polgármester*

*Juhász Éva* *Vagyongazdálkodási Iroda Vezetője*

***Határidő:*** *2023. március 01.*

***91/2023. (II.23.) közgyűlési határozat***

*Eger Megyei Jogú Város Önkormányzata Közgyűlése elrendeli, a hatályos szabályozási terv előírásainak megfelelően, az egri 1638/2 hrsz-ú ingatlan tulajdonjogának adásvétel, vagy kisajátítás (kisajátítást helyettesítő adásvétel) útján történő megszerzését, telekalakítási eljárás keretében a 1625 hrsz-ú közúthoz történő csatolását.*

***Felelős:*** *Mirkóczki Ádám polgármester,*

*Dr. Bánhidy Péter jegyző megbízásából:*

*Juhász Éva vagyongazdálkodási irodavezető*

*Juhász Tamás gazdasági irodavezető*

***Határidő:*** *2023. április 01.*